CELEX: 32017D2269
Language: bg
Date: 2017-12-07 00:00:00
Title: Решение (ЕС) 2017/2269 на Съвета от 7 декември 2017 година за създаване на многогодишна рамка за Агенцията на Европейския съюз за основните права за периода 2018 — 2022 г.

9.12.2017   
            
            
               BG
            
            
               Официален вестник на Европейския съюз
            
            
               L 326/1
            
         РЕШЕНИЕ (ЕС) 2017/2269 НА СЪВЕТА
   от 7 декември 2017 година
   за създаване на многогодишна рамка за Агенцията на Европейския съюз за основните права за периода 2018 — 2022 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 352 от него,
   като взе предвид предложението на Европейската комисия,
   след предаване на проекта на законодателния акт на националните парламенти,
   като взе предвид одобрението на Европейския парламент (1),
   в съответствие със специална законодателна процедура,
   като има предвид, че:
   
               (1)
            
            
               За да може Агенцията на Европейския съюз за основните права („Агенцията“) да изпълнява своите задачи адекватно, на всеки пет години Съветът следва да приема многогодишна рамка, в която да бъдат определени тематичните области на дейността на Агенцията в съответствие с Регламент (ЕО) № 168/2007 на Съвета (2).
            
         
               (2)
            
            
               Първата многогодишна рамка беше създадена с Решение 2008/203/ЕО на Съвета (3) Втората многогодишна рамка беше създадена с Решение № 252/2013/ЕС на Съвета (4)
               
            
         
               (3)
            
            
               Многогодишната рамка следва да се изпълнява единствено в рамките на приложното поле на правото на Съюза.
            
         
               (4)
            
            
               Многогодишната рамка следва да отговаря на приоритетите на Съюза, като отчита надлежно насоките, произтичащи от резолюциите на Европейския парламент и заключенията на Съвета в областта на основните права.
            
         
               (5)
            
            
               Многогодишната рамка следва да е съобразена с финансовите и човешките ресурси на Агенцията.
            
         
               (6)
            
            
               Многогодишната рамка следва да включва разпоредби, с които да се осигури взаимно допълване с правомощията на другите органи, служби и агенции на Съюза, както и с тези на Съвета на Европа и на други международни организации, действащи в областта на основните права. Най-важните органи, служби и агенции на Съюза във връзка с тази многогодишна рамка са: Европейската служба за подкрепа в областта на убежището (EASO), създадена с Регламент (ЕС) № 439/2010 на Европейския парламент и на Съвета (5); Европейската агенция за гранична и брегова охрана (Frontex), създадена с Регламент (ЕО) № 2007/2004 на Съвета (6) и преименувана с Регламент (ЕС) 2016/1624 на Европейския парламент и на Съвета (7); Европейската мрежа за миграцията, създадена с Решение 2008/381/ЕО на Съвета (8); Европейският институт за равенство между половете (EIGE), създаден с Регламент (ЕО) № 1922/2006 на Европейския парламент и на Съвета (9); Европейският надзорен орган по защита на данните (ЕНОЗД), създаден с Регламент (ЕО) № 45/2001 на Европейския парламент и на Съвета (10); Агенцията на Европейския съюз за мрежова и информационна сигурност (ENISA), създадена с Регламент (ЕО) № 526/2013 на Европейския парламент и на Съвета (11); Евроюст, създадено с Решение 2002/187/ПВР на Съвета (12); Европейската полицейска служба (Европол), създадена с Решение 2009/371/ПВР на Съвета (13); Агенцията на Европейския съюз за обучение в областта на правоприлагането (CEPOL), създадена с Регламент (ЕС) 2015/2219 на Европейския парламент и на Съвета (14); Европейската фондация за подобряване на условията на живот и труд (Eurofound), създадена с Регламент (ЕИО) № 1365/75 на Съвета (15); и Европейската агенция за оперативното управление на широкомащабни информационни системи в пространството на свобода, сигурност и правосъдие (eu-LISA), създадена с Регламент (ЕС) № 1077/2011 на Европейския парламент и на Съвета (16).
            
         
               (7)
            
            
               Тематичните области на работата на Агенцията следва да включват борбата срещу расизма, ксенофобията и свързаните с тях прояви на нетърпимост.
            
         
               (8)
            
            
               Предвид значението за Съюза на борбата с бедността и социалното изключване, който я обяви за една от петте цели на стратегията за растеж „Европа 2020“, при събирането и разпространението на данни в тематичните области, определени с настоящото решение, Агенцията следва да отчита икономическите и социалните предпоставки, които дават възможност на хората пълноценно да се възползват от основните си права.
            
         
               (9)
            
            
               При изготвянето на настоящото предложение Комисията се консултира с управителния съвет на Агенцията и получи писмено становище на 1 март 2016 г. Допълнителна консултация с управителния съвет на Агенцията беше направена на заседанието му на 19 и 20 май 2016 г.
            
         
               (10)
            
            
               Агенцията може, по искане на Европейския парламент, Съвета или Комисията, да изпълнява задачи извън тематичните области, определени в многогодишната рамка, в съответствие с член 5, параграф 3 от Регламент (ЕО) № 168/2007, доколкото нейните финансови и човешки ресурси позволяват това,
            
         ПРИЕ НАСТОЯЩОТО РЕШЕНИЕ:
   Член 1
   Многогодишна рамка
   1.   Създава се многогодишна рамка за Агенцията на Европейския съюз за основните права („Агенцията“) за периода 2018 — 2022 г.
   2.   В съответствие с член 3 от Регламент (ЕО) № 168/2007 Агенцията изпълнява задачите, определени в член 4, параграф 1 от посочения регламент, в предвидените в член 2 от настоящото решение тематични области.
   Член 2
   Тематични области
   Тематичните области са следните:
   
               а)
            
            
               жертви на престъпления и достъп до правосъдие;
            
         
               б)
            
            
               равенство и дискриминация, на каквато и да е основа, като пол, раса, цвят на кожата, етнически или социален произход, генетични характеристики, език, религия или убеждения, политически или други мнения, принадлежност към национално малцинство, имотно състояние, рождение, увреждане, възраст или сексуална ориентация или основана на гражданство;
            
         
               в)
            
            
               информационно общество, и по-специално — зачитане на личния живот и защита на личните данни;
            
         
               г)
            
            
               съдебно сътрудничество, освен по наказателноправни въпроси;
            
         
               д)
            
            
               миграция, граници, убежище и интеграция на бежанците и мигрантите;
            
         
               е)
            
            
               расизъм, ксенофобия и свързаните с тях прояви на нетърпимост;
            
         
               ж)
            
            
               права на детето;
            
         
               з)
            
            
               интеграция и социално приобщаване на ромите.
            
         Член 3
   Взаимно допълване и сътрудничество с други органи
   1.   За изпълнението на многогодишната рамка Агенцията осигурява подходяшо сътрудничество и координация със съответните институции, органи, служби и агенции на Съюза, с държавите членки, с международните организации и с гражданското общество в съответствие с членове 6, 7, 8 и 10 от Регламент (ЕО) № 168/2007.
   2.   Агенцията разглежда въпросите, отнасящи се до дискриминацията, основана на пола, само като част от работата ѝ по общите въпроси на дискриминацията, посочени в член 2, буква б), и доколкото това е свързано с тази работа, като се има предвид, че Европейският институт за равенство между половете (EIGE) отговаря за събирането на данни относно равенството между половете и дискриминацията, основана на пола. Агенцията и EIGE си сътрудничат в съответствие със Споразумението за сътрудничество от 22 ноември 2010 г.
   3.   Агенцията си сътрудничи с други органи, служби и агенции на Съюза, като Европейската фондация за подобряване на условията на живот и труд (Eurofound) — в съответствие със Споразумението за сътрудничество от 8 октомври 2009 г.; с Европейската агенция за гранична и брегова охрана (Frontex) — в съответствие със Споразумението за сътрудничество от 26 май 2010 г.; с Европейската служба за подкрепа в областта на убежището (EASO) — в съответствие с Работното споразумение от 11 юни 2013 г.; с Евроюст) — в съответствие с Меморандума за разбирателство от 3 ноември 2014 г.; и с Европейската агенция за оперативното управление на широкомащабни информационни системи в пространството на свобода, сигурност и правосъдие (EU-LISA) — в съответствие с Работното споразумение от 6 юли 2016 г. Освен това Агенцията си сътрудничи с Европейската полицейска служба (Европол), Агенцията на Европейския съюз за обучение в областта на правоприлагането (CEPOL), и Европейската мрежа за миграцията в съответствие с бъдещите споразумения за сътрудничество. Сътрудничеството с тези органи е ограничено до дейностите, попадащи в обхвата на тематичните области, определени в член 2.
   4.   Агенцията изпълнява своите задачи във връзка с информационното общество и по-специално по отношение на зачитането на личния живот и защитата на личните данни в сътрудничество и по начин, допълващ работата на Европейския надзорен орган по защита на данните (ЕНОЗД), Европейския комитет по защита на данните, Агенцията на Европейския съюз за мрежова и информационна сигурност (ENISA) и Съвместния изследователски център (JRC) на Европейската комисия.
   5.   Агенцията координира дейностите си с тези на Съвета на Европа в съответствие с член 9 от Регламент (ЕО) № 168/2007 на Съвета и с посоченото в същия член Споразумение между Европейската общност з и Съвета на Европа за сътрудничество между Агенцията на Европейския съюз за основните права и Съвета на Европа (17).
   Член 4
   Влизане в сила
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
   Прилага се от 1 януари 2018 година.
   
      Съставено в Брюксел на 7 декември 2017 година.
      
         
            За Съвета
         
         
            Председател
         
         A. ANVELT
      
   
   
      (1)  Одобрение от 1 юни 2017 г. (все още непубликувано в Официален вестник).
   
      (2)  Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (ОВ L 53, 22.2.2007 г., стр. 1).
   
      (3)  Решение 2008/203/ЕО на Съвета от 28 февруари 2008 г. за изпълнение на Регламент (ЕО) № 168/2007 по отношение на приемането на многогодишна рамка за Агенцията на Европейския съюз за основните права за периода 2007—2012 г. (ОВ L 63, 7.3.2008 г., стр. 14).
   
      (4)  Решение № 252/2013/ЕС на Съвета от 11 март 2013 г. за създаване на многогодишна рамка за Агенцията на Европейския съюз за основните права за периода 2013—2017 г. (ОВ L 79, 21.3.2013 г., стр. 1).
   
      (5)  Регламент (ЕС) № 439/2010 на Европейския парламент и на Съвета от 19 май 2010 г. за създаване на Европейска служба за подкрепа в областта на убежището (ОВ L 132, 29.5.2010 г., стр. 11).
   
      (6)  Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите-членки на Европейския съюз (ОВ L 349, 25.11.2004 г., стр. 1).
   
      (7)  Регламент (ЕС) 2016/1624 на Европейския парламент и на Съвета от 14 септември 2016 г. за европейската гранична и брегова охрана, за изменение на Регламент (ЕС) 2016/399 на Европейския парламент и на Съвета и за отмяна на Регламент (ЕО) № 863/2007 на Европейския парламент и на Съвета, Регламент (ЕО) № 2007/2004 на Съвета и Решение 2005/267/ЕО на Съвета (ОВ L 251, 16.9.2016 г., стр. 1).
   
      (8)  Решение 2008/381/ЕО на Съвета от 14 май 2008 г. за създаване на Европейска мрежа за миграцията (ОВ L 131, 21.5.2008 г., стр. 7).
   
      (9)  Регламент (ЕО) № 1922/2006 на Европейския парламент и на Съвета от 20 декември 2006 г. за създаване на Европейски институт за равенство между половете (ОВ L 403, 30.12.2006 г., стр. 9).
   
      (10)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).
   
      (11)  Регламент (ЕС) № 526/2013 на Европейския парламент и на Съвета от 21 май 2013 г. относно Агенцията на Европейския съюз за мрежова и информационна сигурност (ENISA) и за отмяна на Регламент (ЕО) № 460/2004 (ОВ L 165, 18.6.2013 г., стр. 41).
   
      (12)  Решение 2002/187/ПВР на Съвета от 28 февруари 2002 г. за създаване на Евроюст с оглед засилване на борбата срещу сериозната престъпност (ОВ L 63, 6.3.2002 г., стр. 1).
   
      (13)  Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (ОВ L 121, 15.5.2009 г., стр. 37).
   
      (14)  Регламент (ЕС) 2015/2219 на Европейския парламент и на Съвета от 25 ноември 2015 г. относно Агенцията на Европейския съюз за обучение в областта на правоприлагането (CEPOL) и за замяна и отмяна на Решение 2005/681/ПВР на Съвета (ОВ L 319, 4.12.2015 г., стр. 1).
   
      (15)  Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (ОВ L 139, 30.5.1975 г., стр. 1).
   
      (16)  Регламент (ЕС) № 1077/2011 на Европейския парламент и на Съвета от 25 октомври 2011 г. за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (ОВ L 286, 1.11.2011 г., стр. 1).
   
      (17)  Споразумение между Европейската общност и Съвета на Европа за сътрудничество между Агенцията на Европейския съюз за основните права и Съвета на Европа (ОВ L 186, 15.7.2008 г., стр. 7).